### Beslutninger

Fremsendes til [adresse] og Beskæftigelsesudvalget til behandling i henhold til beslutning i byrådets møde den 22. maj 2024.

###

BESLUTNINGSFORSLAG FRA SF

Beslutningspunkter

At 1) At MSB understøtter etableringen af bydelsbrødre og - søstre

Hvorfor fremsendes indstillingen?

Baggrund

Bydelsmødre blev etableret i 2011, da Fonden for Socialt Ansvar bl.a. indgik et samarbejde med Udlændinge- og Integrationsministeriet om at etablere en model for bydelsmødre.

Bydelsmødrene indgår bl.a. i et samarbejde i den boligsociale helhedsplan for [adresse] i forhold til at bidrage til sammenhængskraft og medborgerskab, som er et af fokusområderne i den boligsociale helhedsplan.

For de bydelsmødre, der har en sag i Jobcentret, gælder det ligesom alle andre borgere, at der laves en individuel og konkret jobplan for, hvordan den enkelte kommer tættere på arbejdsmarkedet eller opnår tilknytning til arbejdsmarkedet ved ordinære ansættelse/småjob eller virksomhedspraktik. Forvaltningen har ind imellem mulighed for at udarbejde et mindre undervisningsforløb for interesserede bydelsmødre.

Bydelsmødrene er et af projekt Opgang til Valdemar Kjær samarbejds- og dialogpartnere. Forvaltningen havde fx også et fint samarbejde med bydelsmødrene under [adresse] 19, hvor nogle af dem blev ansat i småjob/deltidsjobs som Corona-guider i lokalområdet med henblik på info om vaccination, praktisk hjælp ved test-steder mm.

Anders Karlsen og [adresse]

Bydelsmødrene har således set med vores øjne haft en kæmpe succes med at sætte fokus på den demokratiske samtale og vellykket integration. Denne succes, vil vi gerne se om, kan udvides, så det også gælder kommende generationer, og så der også kommer fokus på de gode historier om unge med anden etnisk baggrund.

Ligesom vi håber, at det vil have en positiv effekt, så erhvervslivet får endnu mere øjnene op for, hvilket potentiale der er blandt disse unge.

Integrationen skal bygge på princippet om, at man skal have ret til hjælp, og den enkelte skal have mulighed for og pligt til at yde sin del til fællesskabet.

Hvem

Der skal ske en screening af hvem, der kan blive bydelsbrødre og - søstre. Det kunne fx være de lokale folkeskoler eller ungdomsuddannelser, som henviste kandidater til bydelsbrødre og - søstre. Dernæst kunne der være en uddannelse og/eller en evt. udvælgelse i samarbejde med samarbejdspartnere i den boligsociale helhedsplan.

Hvad skal bydelsbrødene og - søstre?

Anders Karlsen og -søstres opgave skal defineres i samarbejde med de unge mennesker, det kunne fx være, at de kunne fungere som mentorer eller hjælpere, der kunne følge børnene til skole, sport eller foreningsaktiviteter eller holde oplæg på skoler om uddannelse mv.

Det kunne også være at opgaven som bydelsbrødre og - søstre kunne være et led i fritidsjobbene for de unge i [adresse].

Fokus kunne være at bidrage til sammenhængskraft og medborgerskab ligesom bydelsmødrene.

Hvilken værdi for borgere og samfund?

Børn og unge har brug for gode rollemodeller og dét kan de få hos bydelsbrødrene og -søstrene.

Hvad igangsættes?

MSB vurderer som led i optakten til budgetforhandlingerne, om etableringen af dette tiltag vil kunne være inden for MSBs ramme eller om det kræver en særskilt investering, som skal prioriteres til budgetforhandlingerne.

Hvilke ressourcer kræves?

Som udgangspunkt er bydelsmødre-indsatsen under Fonden for Socialt Ansvar, der støtter kvinder med etnisk minoritetsbaggrund i udsatte livssituationer. Fonden for Socialt Arbejde – har via finansloven modtaget bevilling til bydelsmødre, og der har været forskellige private /anden og offentlige medfinansiering. Der kunne således afdækkes, om der er en mulighed for, at Fonden overtager store eller større dele af finansieringen.

Sociale Forhold og Beskæftigelse finansierer ikke direkte Bydelsmødre i [adresse] med bevillingsmidler, men har gennem beskæftigelsesindsatsen et løbende samarbejde/dialog med bydelsmødre for at få flere i beskæftigelse fx småjob.

På samme måde skal der etableres et samarbejde med bydelsbrødre og -søstre.

Jasmin Hansen, Frank Svendsen, Silas Andreasen, Oda Knudsen og Cathrine Mathiasen, SF.